ദ സമ്മർ ഐ ടേൺഡ് പ്രെറ്റിയിൽ ഇതുവരെ…
നീ എന്നെ വിവാഹം ചെയ്യുമോ?
ചെയ്യും.
നീയെൻ്റെ പ്രധാന തോഴിയാകുമെന്നാണ് എൻ്റെ പ്രതീക്ഷ.
നിനക്കന്ന് എന്തെല്ലാം വേണോ, അതെല്ലാം ചെയ്തു തരാം.
നമ്മൾ ചെയ്തത് ഒരിക്കൽ മാത്രമുള്ളതാണ്.
എങ്കിൽ ഞാൻ വാരാന്ത്യത്തിലെ
-സമർപ്പണ ചടങ്ങിലേക്ക് വരുന്നില്ല. -നന്നായി.
ഒന്നു സംസാരിക്കാമോ? നിൻ്റെ മമ്മയെപ്പറ്റിയാണ്.
ഓക്കേ. അവരുടെ സലൂൺ വലിയ നഷ്ടത്തിലാണ്.
-കോൺ! -നീ വന്നെന്ന് വിശ്വസിക്കാൻ വയ്യ.
അതേ, ഞാൻ കുറച്ച് ക്രമീകരണങ്ങൾ നടത്തി. രാവിലെ എത്തുന്ന ഫ്ലൈറ്റിൽ പോന്നു.
ഞങ്ങൾ വിവാഹിതരാവുകയാണ്. ഓഗസ്റ്റിൽ.
ഇതെന്താ തമാശയാണോ?
-ഇത്… -നിയന്ത്രണമില്ലായ്മയാണ്!
മതിഭ്രമമാണ്! നീ ഞങ്ങളുടെ കൂടെ വരികയാണ്.
അവർ തിരിച്ചുവരും. വന്നേ പറ്റൂ.
ദ സമ്മർ ഐ ടേൺഡ് പ്രെറ്റി
ജെർ!
ഹാപ്പി ബർത്ത്ഡേ റ്റു യു
ഇതേയുള്ളോ എനിക്ക്?
ജോലിയിലാണ്.
വെറുതേ പറഞ്ഞതാ.
ഇൻ്റേൺഷിപ്പ് എങ്ങനെയുണ്ട്?
ഇന്നുരാവിലെ ആരോ ഈ പാസിഫയർ എൻ്റെ ഡെസ്കിൽ വച്ചിട്ടുപോയി.
അതെൻ്റെ ഡാഡ് ആവാം അല്ലാതിരിക്കാം.
അവരിപ്പോഴും നിന്നെ നെപ്പോ ബേബി എന്നാണോ വിളിക്കുന്നത്?
അതേ.
ഒരു കാര്യം പറയട്ടേ? എനിക്ക് ഓഫീസ് വൈ-ഫൈ കിട്ടാത്തതാണോ കാരണം എന്നറിയില്ല,
നിന്നെ കണ്ട് പ്രായം കൂടുതൽ തോന്നുന്നു.
ഒരുപക്ഷേ കൂടുതൽ ബുദ്ധിമതിയും?
കൂടുതൽ പണക്കാരിയും എന്നത് മറക്കരുത്.
പിറന്നാൾ കുട്ടിയുടെ ചെലവിലാണ് ഇന്നത്തെ ഡ്രിങ്ക്.
ഇല്ല. ഓരോ രൂപയും നേരേ നമ്മുടെ വിവാഹ ഫണ്ടിലേക്കാണ് പോകുന്നത്.
എനിക്കിപ്പോൾ നിന്നെ വേണം.
എൻ്റെ പാദങ്ങൾ കണ്ടാൽ നീയത് പറയില്ല.
നീ ഇത്ര കഷ്ടപ്പെടുന്നത് എനിക്ക് ഇഷ്ടമാകുന്നില്ല.
ശരിയാ, പക്ഷേ നീയും ജോലിചെയ്യുകയാണല്ലോ.
ഞാനൊരു ഇൻ്റേണാണ്, ഇതൊരു നശിച്ച ജോലിയാണ്.
ഈ വിവാഹത്തിനായി നീ കഷ്ടപ്പെടുന്നതിൻ്റെ പകുതിപോലും ഞാൻ കഷ്ടപ്പെടുന്നില്ല.
ഞാൻ ദിവസം മുഴുവൻ ഓഫീസിൽ ഇരിക്കുമ്പോൾ,
നീ ബെറിൽ രണ്ട് ഷിഫ്റ്റ് തുടർച്ചയായി ചെയ്യുന്നു. അത് ശരിയല്ല.
അത് സാരമില്ല. നമ്മുടെ ഭാവിയ്ക്കാണല്ലോ.
നീ വെറുതേ ഇരിക്കുകയല്ലല്ലോ. ഡാഡിൻ്റെ സ്നേഹം പിടിച്ചുപറ്റാൻ നോക്കുവല്ലേ.
നീയൊരു ഉത്തരവാദിത്തമുള്ള ആളാണെന്ന് അദ്ദേഹത്തിനു കാണിച്ചു കൊടുക്കുകയാണ്.
അതേ, ഞാൻ അധികം പ്രശ്നങ്ങളിലൊന്നും ചാടാതെ,
ഡാഡിനെ ദേഷ്യം പിടിപ്പിക്കാതെ നോക്കുവാ, പക്ഷേ ചിലപ്പോ ഇന്നു ഞാൻ…
ഇന്ന് ഞാൻ വിവാഹക്കാര്യം പറഞ്ഞ് ഡാഡ് എന്തുപറയുമെന്ന് നോക്കും.
നല്ലത്.
അതേ. നീ വിവാഹവസ്ത്രത്തിൻ്റെ കാര്യം ലോറലിനോട് പറഞ്ഞോ?
ഇല്ല. ഞാൻ വിവാഹക്കാര്യം പറഞ്ഞാലുടൻ മമ്മ വിഷയം മാറ്റും.
എൻ്റെ ഡാഡ് ആണെങ്കിൽ ഞാൻ വിളിച്ചാൽ തിരിച്ചു വിളിക്കുന്നത്
ജോലി സമയത്താണ്, എനിക്ക് കോളെടുക്കാൻ പറ്റാത്തപ്പോൾ.
സ്റ്റീവന് അവരെ പറഞ്ഞു മനസ്സിലാക്കാനാവും എന്ന് ഞാൻ കരുതി,
പക്ഷേ അവൻ കൃത്യമായി പറഞ്ഞത്, "ലവ് യു, പക്ഷേ ഇല്ല," എന്നാണ്.
നമുക്ക് ചെയ്യാനുള്ളത് നമ്മൾ ചെയ്യും. ഓക്കേ? അവർ സമ്മതിക്കും.
രണ്ടാഴ്ചയായി ജെർ.
അതായത് വിവാഹത്തിന് ഇനി ആറാഴ്ച മാത്രം.
ഞാൻ നിന്നെ മിസ് ചെയ്യുന്നു.
ഞാനും മിസ് ചെയ്യുന്നു. നിനക്കൊരു ജന്മദിന ചുംബനം നൽകാൻ എനിക്ക് കഴിയുന്നില്ലല്ലോ.
സത്യത്തിൽ, എൻ്റെ ജന്മദിനമാണെന്നു പോലും തോന്നുന്നില്ല.
ഞാൻ കസിൻസിൽ അല്ലാത്തതുമാവാം.
നീ ഇന്നു രാത്രി ടെയ്‌ലറിൻ്റെ കൂടെയല്ലേ?
അതേ. ഞങ്ങൾ അത്താഴം കഴിക്കാൻ പോകുന്നു.
കൊള്ളാം. ആദ്യ റൗണ്ട് എൻ്റെ വക.
ഇന്നത്തെ സ്റ്റൈപെൻഡ് ഞാൻ നിനക്ക് വെന്മോ ചെയ്യാം.
അതുകൊണ്ട് കുറഞ്ഞത് രണ്ട് റമ്മും കോക്കും കിട്ടും.
നീയെന്നെ വഷളാക്കും.
ഫോർക്കുകൾ എവിടെ?
ഞാനവ മേശമേൽ വച്ചു.
അവൾ വരുന്നുണ്ടെന്നു തോന്നുന്നു. തയ്യാറാകൂ.
-സർപ്രൈസ്! -സർപ്രൈസ്!
നിങ്ങളിത് ചെയ്തെന്ന് എനിക്ക് വിശ്വസിക്കാൻ വയ്യ.
മിക്കി മൗസ് പാൻ കേക്കുകൾ!
ഇരുപത്തി ഒന്ന് വലിയൊരു ജന്മദിനമാണ്.
ഞങ്ങൾ നിന്നെ സ്നേഹിക്കുന്നു.
-നന്ദി. -മുതിർന്നവർക്കിടയിലേക്ക് സ്വാഗതം മോളേ.
ഇത് ഞങ്ങൾ രണ്ടുപേരുടെയും സമ്മാനമാണ്.
ഇത് നീ ജനിച്ച വർഷത്തേതാണ്. ഞങ്ങളിത് നിനക്കായി വച്ചിരുന്നതാണ്.
വൗ. നന്ദി.
അടുത്ത തവണ ജെറമയ വരുമ്പോൾ നമുക്കിത് തുറക്കാം.
അപ്പോ, എന്താ ഇന്നത്തെ പ്ലാൻ?
എനിക്ക് രാവിലത്തെ ഷിഫ്റ്റ് ആണ്…
പിന്നെ, ഞാൻ കരുതി വിവാഹവസ്ത്രം വാങ്ങാൻ പോകാമെന്ന്.
നിങ്ങൾ എൻ്റെകൂടെ വരുമോ?
ഇല്ല.
മറ്റു പരിപാടികൾ ഉള്ളതുകൊണ്ടാണോ? നമുക്ക് മറ്റൊരു ദിവസം പോകാം.
എനിക്ക് പറ്റില്ല ബീൻ.
അമ്മ വരുന്നത് എനിക്ക് വലിയ കാര്യമാണ്.
സോറി, എൻ്റെ മനസ്സു മാറിയിട്ടില്ല. നിങ്ങൾക്ക് പ്രായമായിട്ടില്ല.
ഇപ്പോ വിവാഹം കഴിക്കുന്നത് വലിയൊരു തെറ്റായിരിക്കും.
നിങ്ങൾക്കങ്ങനെ തോന്നുന്നതിൽ എനിക്ക് ഖേദമുണ്ട്.
എനിക്ക് ജോലിക്കെത്തണം.
ഇരുന്ന് പ്രാതൽ പൂർത്തിയാക്കിയിട്ട് പോകൂ.
ഇല്ല, ജോലിക്കെത്താൻ വൈകും. പിന്നെ, സമ്മാനത്തിനു നന്ദി.
നമ്മൾ എന്തു ചെയ്യും?
ഞാൻ കരുതി അവളെ വീട്ടിൽ കൊണ്ടുവന്നാൽ കുറച്ച് ബുദ്ധി പറഞ്ഞു കൊടുക്കാമെന്ന്.
ലോർ, ഈ വിവാഹം നടക്കും.
നമ്മൾ വിവാഹിതരായപ്പോഴുള്ളതിനെക്കാൾ പ്രായം അധികം കുറവല്ല അവർക്ക്.
അതെങ്ങനെ മുന്നോട്ടു പോയി?
ശരി. പറ്റിപ്പോയി.
അവൾക്കിതിന് പ്രായമായില്ലെന്ന് നിനക്കറിയാം.
തീർച്ചയായും. അവർ കുഞ്ഞുങ്ങളാണ്.
പക്ഷേ കുറച്ച് തന്ത്രപരമായിരുന്നാൽ, അതുകൊണ്ട് പ്രയോജനമുണ്ടാകും.
അതായത്, നമ്മുടെ മകൾ പിടിവാശിക്കാരിയാണ്, നീ ഒരുപാട് നിർബന്ധിച്ചാൽ,
അവൾ കൂടുതൽ ഉറച്ചു നിൽക്കുകയേയുള്ളൂ.
ഞാനവളെ പറഞ്ഞു മനസ്സിലാക്കും.
അവൾക്ക് ഈ സ്വഭാവം എവിടുന്നുകിട്ടി എന്നാണ്.
നോക്കിക്കോളൂ, ഈ വിവാഹം നടക്കില്ല.
ഇക്കാര്യത്തിൽ നീ കാലുമാറരുത്.
ഹേയ്, ഇതാ നിങ്ങളുടെ ലാറ്റെ.
നിങ്ങൾക്കിഷ്ടമുള്ള പോലെ, നല്ല ചൂടോടെ.
-നന്ദി. -ശരി.
ഈ ഇൻ്റേൺഷിപ്പിന് നന്ദി. ഇത് വലിയ കാര്യമാണ്.
ശരി, നീയൊരു ഭർത്താവാകാൻ പോകുന്ന നിലയ്ക്ക്, ലൈഫ് ഗാർഡിൻ്റെ ജോലികൊണ്ട് ഒന്നുമാകില്ല.
ബെല്ലിയുടെ ഇഷ്ട ഭക്ഷണം ഷിൻ റേമെൻ ആണ്,
അപ്പോ, എന്തായാലും ഞങ്ങൾക്ക് വലിയ പ്രശ്നമുണ്ടാകില്ല.
ഇത് സ്റ്റാർകാഡെക്സ് മീറ്റിംഗ് ആണോ?
ഒരാളുടെ അഭിപ്രായം കൂടി വേണമെങ്കിൽ ഞാൻ നോക്കാം.
സമാധാനിക്ക് ഇൻ്റേൺ.
വിവാഹത്തിനെപ്പറ്റി പറഞ്ഞപ്പോഴാണ്,
ഞങ്ങൾ വിളിക്കേണ്ടവരുടെ പട്ടിക തയ്യാറാക്കുകയാണ്,
നിങ്ങളുടെ കൂടെ ആരെങ്കിലും വരുന്നുണ്ടോ എന്ന് അറിയണമായിരുന്നു.
ഇപ്പോ ഇതിനുള്ള സമയമല്ല. നീ ജോലിയിൽ ശ്രദ്ധിക്കൂ.
പക്ഷേ നിങ്ങൾ മുമ്പേ പറഞ്ഞത്--
നീ ലഞ്ചിനുള്ള ഓർഡർ നൽകിയോ?
ഇല്ല.
എങ്കിൽ ഞാൻ അത് പറയാം. ഡ്രസ്സിങ്സ് കൂടുതൽ വേണം.
ശരി, മനസ്സിലായി.
ശരി, ഇന്ന് പ്രധാനപ്പെട്ട ദിവസമാണ്, അതുകൊണ്ട് ശ്രദ്ധിച്ചു നിൽക്കണം.
എല്ലാം നന്നായി ശ്രദ്ധിച്ചു ചെയ്യണം.
ശരി, നീ ഐറ്റിയുമായുള്ള ടെലികോൺഫറൻസ് സെറ്റപ്പ് നോക്കണം.
ബാത്ത് റൂമിലെ ടോയിലറ്റ് പേപ്പറിൻ്റെ അവസ്ഥ
-ഒന്ന് നോക്കാമോ? -തീർച്ചയായും.
നീ റിസപ്ഷനിൽ പോയി അവരെ സ്വീകരിക്കാൻ നിൽക്കാമോ?
ജെറമയ…
നീ ഈ സ്യൂട്ടിൽ സുന്ദരനായിട്ടുണ്ട്.
നന്ദി കെയ്‌ലി.
ഓഹോ, നെപ്പോ ബേബി അവൻ്റെ സ്യൂട്ടിൽ സുന്ദരനായിട്ടുണ്ടെന്ന്.
ഡെനിസ്…
നിങ്ങൾ ലഘുഭക്ഷണം വിതരണം ചെയ്യണം.
എന്താണെന്ന്? എടോ താൻ ലഘുഭക്ഷണം ഒരുക്കൂ.
എനിക്കു പറ്റില്ല. ഞാൻ തിരക്കിലാണ്.
എൻ്റെ തെറ്റ്. നിനക്ക് ചെറിയ ജോലികളൊന്നും ചെയ്യാനാവില്ലല്ലോ.
ഉച്ചഭക്ഷണത്തിനുള്ള ഓർഡറാണ് എന്നെ ഏൽപ്പിച്ചിരിക്കുന്നത്.
ശരി. പക്ഷേ അധിക ഡ്രസ്സിങ്സ് മറക്കരുത്.
എനിക്കറിയാം.
അവരെന്നെ പീഡിപ്പിക്കുകയാണ്. പീഡനം നിയമവിരുദ്ധമല്ലേ?
നീയൊരു ഇൻ്റേണാണെടോ. സന്തോഷമായിരിക്ക്, ഇല്ലെങ്കിൽ അവർ കൂടുതൽ പീഡിപ്പിക്കും.
ശരി, പറ. തനിക്ക് പറയാനുള്ളത് പറ.
ഉള്ളിലൊതുക്കുന്നത് കണ്ടാൽ മലബന്ധമുള്ളത് പോലുണ്ട്.
നിനക്കെന്താ ജെറമയയോട് പ്രശ്നം?
കാരണം അവൻ ഒരു നിർഗ്ഗുണനാണ്.
-അല്ല. -അതേ.
ഇതുപോലെ പ്രത്യേകാവകാശമുള്ള സുന്ദരക്കുട്ടപ്പന്മാർ കയറി വരും,
ഒരു ഇൻ്റേൺഷിപ്പ് ചെയ്യും, പിന്നെ ആറുമാസത്തിനകം നമ്മുടെ ബോസാകും.
നീയും സൂക്ഷിച്ചോ.
ഞാൻ സുന്ദരനാണ്.
ശരി.
നീയൊരു മൂശേട്ടയാണ്.
ആഡം നിന്നെക്കൊണ്ടും ഞങ്ങൾ ചെയ്യുന്ന അതേ തറപ്പണികൾ ചെയ്യിക്കുകയാണ്.
-നമ്മൾ രണ്ടുപേരും ആ മീറ്റിങ്ങിലുണ്ടാവണം. -വേണ്ട.
ഞാനുണ്ടാവണം. ഞാനിവിടെ വന്നിട്ട് രണ്ടുകൊല്ലമായി.
നീ ഇപ്പോൾ വന്നതേയുള്ളൂ. ജെറമയയെക്കാൾ കഷ്ടിച്ച് ഒരുപടി മുന്നിൽ.
ഇതിനാണവർ എന്നെ ജോലിക്കെടുത്തത്.
എനിക്ക് ഗെയ്മിങ് ലോകം അറിയാം. എനിക്കിതിനെപ്പറ്റി എല്ലാമറിയാം.
എനിക്കിതൊന്നും അറിയില്ലെന്നാണോ കരുതുന്നത്?
എനിക്ക് എറ്റേണിറ്റി സ്പൂളിൻ്റെ ബീറ്റ ടെസ്റ്റിങ് കഴിഞ്ഞ പേശിവേദനയുണ്ട്, ഓക്കേ?
ശരി, കൊള്ളാം-ഡി, കാണാം.
നിനക്ക് സഹായം വേണോ അതോ നീ തന്നെ ചെയ്യുമോ?
-ഓ വേണ്ട, കഴിക്ക്. -ശരി.
കഴിച്ചോളാം.
എൻ്റെ ചെക്കനോട് മര്യാദവേണം.
അപ്പോ?
അത് എൻ്റെ ഉടുപ്പാണോ?
ഞാനിത് ഇന്നു രാത്രി ഒയാസിസ് ബാറിൽ പോകുമ്പോ ഇടുകയാണെന്ന് വയ്ക്കുക,
ഇതെൻ്റെ പ്രതികാര വേഷമാണെന്ന് തോന്നുമോ?
സ്കോട്ടിൻ്റെ കൂട്ടുകാർ അവന് മെസ്സേജയക്കുമല്ലോ, അല്ലേ?
അതേ, പക്ഷേ… വേണ്ട മമ്മാ, നമ്മൾ പറഞ്ഞത് ഇന്ന് സലൂണിൻ്റെ ജോലി തീർക്കും എന്നാണല്ലോ.
പക്ഷേ നിങ്ങൾ രാവിലെ മുതൽ ഇതാണോ ചെയ്യുന്നത്?
പ്രതികാര വേഷങ്ങൾ ഇട്ടു നോക്കിക്കൊണ്ടിരിക്കുന്നോ?
-ശരി. നീയൊരു ദോഷൈകദൃക്കാണ്. -അതേ.
ഞാനൊരു ദോഷൈകദൃക്കാണ്, കാരണം ഇത് പ്രധാനപ്പെട്ടതാണ്,
എനിക്ക് സഹായം വേണം. ഒന്നിരിക്കാമോ?
പ്ലീസ്?
ശരി.
നമ്മൾ നഷ്ടത്തിലാണോ?
അല്ല, നമ്മൾ നഷ്ടത്തിലാവില്ല. നമുക്ക്… ഒരു പുനഃക്രമീകരണം നടത്തണം.
എങ്കിൽ ഞാൻ സ്കോട്ടിനെ വിളിക്കാം, നീയിതിൻ്റെ ടെൻഷനെടുക്കേണ്ട.
മമ്മ… വേണ്ട! ഇത് ശരിയാക്കാൻ നമുക്ക് വല്ലവൻ്റെയും സഹായം വേണ്ട.
നമ്മളിത് ചെയ്യും.
ശരി, സലൂണിൻ്റെ കെട്ടിടം ഒഴിഞ്ഞു കൊടുത്താൽ
ആ പണം കൊണ്ട് കടം വീട്ടാനാകുമല്ലോ?
പിന്നെ, നമുക്ക് വീട്ടിൽ സലൂൺ തയ്യാറാക്കി ഓടിത്തുടങ്ങിയാൽ ബാക്കി വീട്ടിത്തീർക്കാം.
-ശരി. -ശരി.
നീ പറയുമ്പോൾ എല്ലാം ശരിയാണെന്നു തോന്നുന്നു. അത്…
-ഞാൻ നിന്നെപ്പോലെ മിടുക്കിയല്ല-- -അത്--
നോക്കൂ, ഇത് കാണുന്ന അത്ര മോശമല്ല.
ഇത് ഒരുപാടുണ്ടെന്ന് തോന്നും. പക്ഷേ ഇത്--
ഞാൻ ന്യൂയോർക്കിൽ എത്തുമ്പോഴേക്കും,
ഈ പ്രശ്നങ്ങളെല്ലാം തനിയേ തീരും. ഉറപ്പ്.
ഹേയ് പിറന്നാൾ കുട്ടീ.
ഹേയ്. നമുക്ക് വിവാഹവേഷമെടുക്കാൻ പോകാം?
-ഇന്നത്തെ എൻ്റെ ജോലി കഴിഞ്ഞ് മതിയോ? -എന്താ--
നിൻ്റെ മമ്മ സമ്മതിക്കുന്നതുവരെ നീ കാത്തിരിക്കുമെന്ന് ഞാൻ കരുതി.
ബെല്ലിക്ക് വിവാഹവേഷമെടുക്കാൻ പോകണമെന്നോ?
അതേ. ഞാൻ അത്രയും കാത്തിരുന്നാൽ,
ഒരുപക്ഷേ ഞാൻ അര ജീൻസുമായിട്ടാവും അൾത്താരയിലേക്ക് നടക്കുക.
ടെയ്‌ലർ, നീ പോകാനൊരുങ്ങുകയാണെന്നറിയാം, പക്ഷേ ഞാൻ--
ഞാൻ ഒന്നും ഒരുങ്ങിയിട്ടില്ല. മമ്മയെ സഹായിക്കുകയായിരുന്നു.
ഇത് പിന്നെ ചെയ്യാം. നീ പറഞ്ഞല്ലോ. ഇത് അത്ര പ്രശ്നമില്ല.
-ബെല്ലി, ഞങ്ങൾ വരുന്നു! -ശരി.
അടിപൊളി! ശരി.
ഒരു മണിക്കൂറിനുള്ളിൽ മാളിൽ കാണാം.
ശരി. ഉടനേ കാണാം. ഐ ലവ് യു.
ശരി. ബൈ.
ആഡം ഒരു ആക്രമണാത്മക വിൽപ്പനയാണോ അതോ സമ്മർദ്ദ തന്ത്രമാണോ ഉദ്ദേശിക്കുന്നത്?
എനിക്ക് പറയാനാകില്ല.
സാമ്പത്തിക സഹായം ചെയ്യാനല്ലെങ്കിൽ
പിന്നെ പുള്ളിയെന്തിനാ ഈ മീറ്റിങ് വിളിച്ചത്.
ഒരുപക്ഷേ അത് ഒന്നിച്ചു വാങ്ങി മുറിച്ചു വിൽക്കാനാകും.
മുറിച്ചു വിൽക്കാനോ? ഇതൊന്നും യഥാർത്ഥത്തിലുള്ളതല്ല,
വെൻഡിങ് മെഷീനിൽ നിന്നു കിട്ടുന്ന ചിപ്സ് പാക്കറ്റ് പോലെയാ.
മൂന്ന് കഷണം ചിപ്സും വായുവും മാത്രം. എന്തായിത്.
ആ പാക്കറ്റിൽ ചിപ്സ് കേടാകാതിരിക്കാനുള്ള നൈട്രസ് ഗ്യാസാണ്.
നീയത് പ്രിൻസ്റ്റണിൽ പഠിച്ചില്ലേ?
ഞാൻ പ്രിൻസ്റ്റണിൽ പോയത് നീ ഓർക്കുന്നല്ലോ. നല്ല തമാശ.
ജെർ.
-അവിടുത്തെ വൈബ് എന്താണ്? -അതേ, അവരെന്താ സംസാരിക്കുന്നത്?
അവർ ലക്ഷ്യങ്ങൾ നേടുന്നതിനെപ്പറ്റിയാണ് സംസാരിക്കുന്നത്.
പിന്നെ ആരോ "കൊളാബറേറ്റീവ് സിന്തസിസിനെ"പ്പറ്റി പരാമർശിച്ചു.
പിന്നെ ഞാൻ കേട്ടത്,
"പരമാവധി സ്രോതസ്സുകൾ ഉപയോഗിച്ച് സാധനങ്ങൾ എത്തിക്കണമെന്ന്."
ക്ഷമിക്കണം, ഡെലിവറബിളുകൾ.
എനിക്കൊന്ന് പുറത്തിറങ്ങണം. എൻ്റെ ദൈവമേ.
ശരി.
നിങ്ങളിവിടെ ദിവസം മുഴുവൻ ഒരുത്തരം കേൾക്കാൻ കാത്തിരിക്കുന്നു, "ശരി മോളേ," എന്നപോലെ.
എന്താ എൻ്റെ ഡാഡ് ഇങ്ങനൊരു അരസികനായിപ്പോയത്?
ഉത്തരം വേണ്ട ഒരു ചോദ്യമാണോ അത്?
ഞാനിവിടെ പക്വതയോടെ പെരുമാറുന്നു,
പുള്ളി എന്നെ നോക്കുന്നുപോലുമില്ല,
ഒരു മിനിറ്റ് സമയം വിവാഹത്തെപ്പറ്റി സംസാരിക്കാനില്ല.
തുറന്നു പറയുന്നതിൽ വിഷമമുണ്ട്, കോഫി വിതരണം ചെയ്ത് നിൻ്റെ
ഡാഡിനെക്കൊണ്ട് ഈ വിവാഹക്കാര്യം സംസാരിപ്പിക്കാനാവില്ല.
പിന്നെ?
ഒരുപക്ഷേ ഒരു പത്തുകൊല്ലം കഴിഞ്ഞ്?
നീയും?
അല്ലെടോ ജെർ--
നോക്ക്, നീയെനിക്കൊരു സഹോദരനെപ്പോലെയാ, ഓക്കേ?
പക്ഷേ 21-ാം വയസ്സിൽ വിവാഹം ചെയ്യുക വിചിത്രമാണ്, അറിയാമല്ലോ?
അങ്ങനെ തോന്നുന്നു. ചെറിയൊരു വിഷമമുണ്ട്,
ഞാൻ നിന്നോട് എൻ്റെ പ്രധാന തോഴനാകാമോ എന്ന് ചോദിക്കാനിരുന്നതാ, പോട്ടെ.
എന്താ, പ്രധാന തോഴനോ? സത്യമാണോ?
അതേ.
ശരി. സഹ-പ്രധാന തോഴൻ.
എനിക്ക് കോൺറാഡിനെ വിളിച്ചു പറയണം, പക്ഷേ നിനക്ക് വേണ്ടെങ്കിൽ, നമുക്ക്--
അയ്യോ. അല്ല അതൊരു ബഹുമതിയാണ്.
എടോ, അതൊരു ബഹുമതിയാ. നന്ദി.
കൊള്ളാം. ഓക്കേ.
നമുക്കൊരു ബാച്ചിലർ പാർട്ടി ഒരുക്കണം.
-അതേ. -ഞാൻ അറ്റ്ലാൻ്റിക് സിറ്റി ആണ് നോക്കുന്നത്.
അല്ല… നീ പറഞ്ഞത് വളരെ ശരിയാണ്.
ഇത് ജീവിതത്തിൽ ഒരിക്കലേയുള്ളല്ലോ. നമുക്കിത് ആഘോഷിക്കണം. വേഗാസ്!
അപ്പോ നീ കൂടെയുണ്ടോ?
ഉണ്ടെടോ. ഉണ്ട്, ഞാൻ കൂടെയുണ്ട്.
ഒന്ന്…
ഒരുപകാരം ചെയ്യണം, ഓക്കേ?
തൽക്കാലം എൻ്റെ പങ്കാളിത്തം പുറത്തറിയേണ്ട. പ്ലീസ്.
ലോറൽ കണ്ടെത്തിയാൽ നമുക്ക് ഒന്നിച്ചു നേരിടാം.
വിഷമിക്കാതെ, ഞാൻ നിൻ്റെ മമ്മയുടെ അനുഗ്രഹം വാങ്ങിക്കാം, അല്ലേൽ ശ്രമിച്ചെന്നാകുമല്ലോ.
ശരി, പിറന്നാൾ കുട്ടീ. ഇതിനെപ്പറ്റി എന്തുപറയുന്നു?
തീർച്ചയായും, ഞാൻ ഇട്ടുനോക്കട്ടെ.
എടോ, തമാശപറഞ്ഞതാ. ഇത് വെള്ളയല്ല. നിനക്ക് കുഴപ്പമുണ്ടോ?
അതേ. സോറി.
ഓക്കേ, നോക്ക്, എനിക്കറിയാം ഇതിലെ ചില ഉടുപ്പുകൾ…
ശരി, നിനക്കറിയാം. പക്ഷേ നമ്മൾ ശരിക്കുള്ള കടയിൽ പോയാൽ,
വില പത്തിരട്ടിയായിരിക്കും. ഒരു വെളുത്ത ഉടുപ്പ് വെളുത്ത ഉടുപ്പുതന്നെ ആയിരിക്കും.
അത് ഇവിടെ എവിടെയോ ഉണ്ട്. എനിക്കത് തോന്നുന്നുണ്ട്.
ഞാൻ സെയിൽ റാക്ക് കണ്ടെത്തി!
ഓക്കേ, എനിക്ക് വട്ടായിരിക്കാം, അതോ ഇത് പൊളിക്കുമോ?
"പൊളിക്കുമോ," എന്നു ചോദിക്കാതെ.
എന്താ? ഇത് നിങ്ങൾക്കാണോ?
-ഞാൻ പല ജോലികൾ ഒന്നിച്ചു ചെയ്യുകയാണ്. -അല്ല.
വെള്ള ഉടുപ്പുകൾ മാത്രം. നോക്കൂ.
-ശരി. മാഡത്തിൻ്റെ ആജ്ഞ പോലെ. -ശരി.
വീണ്ടും സോറി…
അവരുടെ പ്രശ്നങ്ങൾ അഭിമുഖീകരിക്കുന്നതൊഴികെ അവർ എന്തും ചെയ്യും.
പക്ഷേ ഇനി അത് ചെയ്തേ പറ്റൂ, കാരണം ഞാൻ അടുത്തയാഴ്ച പോവുകയാണ്.
നിനക്ക് ഇത്ര ആവേശമാണോ? നീ കുറേ നാളായല്ലോ ഈ ഇൻ്റേൺഷിപ്പിനെപ്പറ്റി സംസാരിക്കുന്നു.
-ആവേശമുണ്ട്. ഇത് വളരെ കാര്യമായിട്ടുള്ളതാ. -അതേ.
അവർ മെറ്റ് ഗാലയ്ക്ക് പി ആർ ചെയ്യുന്നവരാണ്.
-മെറ്റ് ഗാലയ്ക്ക്. -അതേ. ശരിയാ.
-ശരിക്കും മെറ്റ് ഗാലയ്ക്ക്. -അത് അടിപൊളിയാണ്.
-അത് പൊളിച്ചു. -അതേ.
ഹായ്.
ബെല്ലി, പ്ലീസ്, ഇവർ നിന്നെ വട്ടാക്കുന്നെങ്കിൽ എന്നോട് പറയണം.
ഞാനവരെ അടുത്തുള്ള ലുലുലെമണിൽ വിട്ടേക്കാം.
അടുത്ത രണ്ടു മണിക്കൂർ ബിസിയായിരുന്നോളും.
-ഒന്നു പറഞ്ഞാൽ മതി. -വേണ്ട, കുഴപ്പമില്ല. ഐ ലവ് ലുസിൻഡ.
ശരി.
അതേ.
ആരുടെയെങ്കിലും അമ്മ ഇവിടെയുണ്ടല്ലോ.
ബെല്ലി. എനിക്ക് ദുഃഖമുണ്ട്.
നമുക്ക് ഉടുപ്പ് നോക്കാം, ഓക്കേ?
ഏറ്റവും മോശമായ നിലയിലെത്തിക്കഴിഞ്ഞാൽ പിന്നെ കാര്യങ്ങൾ ശരിയാവും, അറിയാമല്ലോ.
ഏറ്റവും മോശം.
വൗ. ശരിയാ.
നിനക്ക് ശരിക്കും ഒരു ചവറ് വിവാഹം നടത്താം. നീ ഇതിട്.
-ഇല്ല. -ഉവ്വ്.
-ഇട്. -വൗ. ശരി.
-വധുവിതാ ആഗതയാകുന്നു. -നീയിത് മെറ്റ് ഗാലയ്ക്ക് ഇടണം.
അവസാനം നമ്മൾ വിജയിയെ കണ്ടെത്തിയിരിക്കുന്നു.
അത് കത്തിച്ചു കളഞ്ഞേക്ക്.
അത് മാറ്റ്. വേണ്ട.
ശരി. എന്നാൽ വേണ്ടെന്നു പറഞ്ഞേക്കാം, അല്ലേ?
അല്ല, ഇനി ഒരെണ്ണം കൂടി സെയിൽ റാക്കിൽ ഉണ്ടല്ലോ, അല്ലേ?
-അതേ, പക്ഷേ ഞാൻ പറഞ്ഞത്… -ഇട്ടു നോക്ക്, എന്നിട്ട് നമുക്ക് പോകാം.
-അവസാനത്തേത്. -നോക്ക്. ഞങ്ങളിവിടെയിരിക്കാം.
-ശരി. -ശരി.
-അതേ. -നാണം കെട്ട നടത്തം.
തിരികെ ഡ്രസ്സിങ് മുറിയിലേക്ക്.
ശരി. ഇനിയെന്താ? ജന്മദിന കോക്ടെയിലുകളാണോ?
ഇനിയെന്തണെന്ന് ചോദിച്ചാൽ, നിങ്ങൾ വീട്ടിൽ പോകുന്നു,
നിങ്ങളുടെ ബിസിനസ് പ്ലാൻ നോക്കുന്നു, ഞാനും ബിയും ആഘോഷിക്കുന്നു.
എന്താ? ഇല്ല. നമുക്കതിന് ധാരാളം സമയമുണ്ട്.
ഇല്ല മമ്മ. ഒട്ടും സമയമില്ല.
ശരി.
ഞാൻ സ്വപ്നം കാണുകയാവാം,
പക്ഷേ ഇത് കുഴപ്പമില്ലാത്തതാകും.
ഇത് ഒഴുക്കനാണ്, അല്ലേ? അത്ര ആഡംബരം ഇല്ല.
അല്ല. അത്…
ഇതാണ് നീ.
അതേ. ഇതാണാ വേഷം.
എനിക്കതിഷ്ടമായി.
-അതെയോ? -അതേ.
-അതെയോ? ശരി. കൊള്ളാം. -അതേ.
-നല്ല ഭംഗിയുണ്ട്. -കൊള്ളാം. അല്ലേ?
നല്ല ഭംഗിയുണ്ട്.
നന്ദി.
നമുക്കിന്ന് സിനമൺ ഡോൾസ് കോൾഡ് ഫോം തന്നെ കഴിക്കണം.
വീട്ടിൽ കോഫിയുണ്ടല്ലോ. അത് അടിപൊളിയാവില്ലേ?
ഞാൻ പാല് പതപ്പിച്ചു തരാം.
മമ്മിയുടെ ഝാൻസിറാണി.
ബി, നിനക്ക് ജന്മദിന ഡിന്നർ എപ്പോൾ വേണം?
ഞാൻ ഇന്നു രാത്രി ഒരു ഷിഫ്റ്റ് എടുക്കുമെന്ന് പറഞ്ഞിരുന്നു.
അതേ.
ഉറപ്പാണോ?
അതേ, ഞാൻ അങ്ങോട്ട് തിരിച്ചുപോവുകയാണ്.
അപ്പോ, നിങ്ങൾക്കിവിടെ കാത്തുകെട്ടി കിടക്കേണ്ടിവരില്ല.
പക്ഷേ, ഇന്ന് വന്നതിനു നന്ദി.
-ഓ. തീർച്ചയായും. -ശരി. ഐ ലവ് യു.
ജന്മദിനാശംസകൾ.
-ഉടനേ കാണാം. -ബൈ.
പെൺകുട്ടികൾ വിവാഹവേഷം വാങ്ങേണ്ടത് അമ്മമാരുടെ കൂടെ വന്നാണ്.
"അതു മതി." എന്ന് അവർ പറയുന്നത് കേൾക്കണം. അങ്ങനെയാണത് വേണ്ടത്.
ഹേയ്.
ഹേയ് ബെൽസ്. എൻ്റെ പ്രധാന തോഴനാകാൻ ആരാണ് സമ്മതിച്ചതെന്ന് പറയാമോ?
നീ കോൺറാഡിനോട് സംസാരിച്ചോ?
ഇല്ല. സ്റ്റീവൻ വരാമെന്ന് പറഞ്ഞു.
പക്ഷേ നമ്മളക്കാര്യം ലോറലിനോട് പറയില്ലെന്നു ഉറപ്പുകൊടുക്കേണ്ടി വന്നു.
അത് കൊള്ളാം.
ബെൽസ്, എന്തുപറ്റി?
ഞാൻ ഉടുപ്പ് വാങ്ങിച്ചു.
അത് കൊള്ളാമല്ലോ.
അതേ, പക്ഷേ എൻ്റെ മമ്മ വന്നില്ല.
അവർ മനസ്സുമാറ്റും എന്നു ഞാൻ ശരിക്കും കരുതി.
അവരില്ലാതെ ഞാനിതെങ്ങനെ ചെയ്യും എന്നെനിക്കറിയില്ല.
ശരിയാ, എനിക്ക് മനസ്സിലാകും.
നമ്മുടെ രണ്ടുപേരുടെയും അമ്മമാരില്ലാതെ നമ്മളിതെങ്ങനെ ചെയ്യും?
പരിഹാരമുണ്ടാക്കാം.
എന്താ? അതാരാ?
സ്കോട്ട്. അവന് ഒരു ഡ്രിങ്കും കഴിച്ച് സംസാരിക്കണമെന്ന്.
-നിങ്ങൾ പോകാൻ ആലോചിക്കുന്നുണ്ടോ? -ഇല്ല! ഒരിക്കലുമില്ല.
-മമ്മ, നിർത്ത്! -എന്തായിത്.
സ്റ്റീവൻ മെസ്സേജയക്കുകയാണെങ്കിൽ നീ ഇങ്ങനെ ചെയ്യില്ലെന്ന മട്ടിൽ അഭിനയിക്കരുത്.
ഇല്ല. പക്ഷേ, സ്റ്റീവനും സ്കോട്ടും വ്യത്യസ്ത വ്യക്തികളാണ്.
സ്കോട്ട് പന്നനാണ്.
-അത് ശരിയാണ്. -അതേ.
പക്ഷേ…
നിൻ്റെ രണ്ടാനച്ഛൻ പോയശേഷം ഞാൻ ഒറ്റയ്ക്കാ, സ്കോട്ട് ഉള്ളപ്പോ അത് തോന്നുന്നില്ല.
മമ്മാ, നിങ്ങൾ ഒറ്റയ്ക്കല്ല. നിങ്ങൾക്ക് ഞാനുണ്ട്.
എനിക്കറിയാം.
എൻ്റെ എല്ലാ നല്ല ഗുണങ്ങളും നിനക്കുണ്ട്.
സർപ്രൈസ്!
ജെർ, നീയെന്താ ഇവിടെ ചെയ്യുന്നത്?
-ഹേയ്. -ഹായ്.
അഞ്ചുമണിക്ക് ഓഫീസിൽ നിന്നിറങ്ങി, 90ൽ വച്ചു പിടിച്ചാൽ
അപ്പുറത്തുള്ള ബാസ്കിൻ റോബിൻസ് അടയ്ക്കും മുമ്പ്
ഇങ്ങെത്താം എന്നു ഞാൻ മനസ്സിലാക്കി.
ഇതാ നിൻ്റെ ഓറിയോ കുക്കി കേക്ക്.
21-ാം ജന്മദിനാശംസകൾ ബെൽസ്.
നന്ദി.
ഓറിയോകൾ എനിക്കുവേണം.
തീർച്ചയായും, നിനക്കുതന്നെ.
ഞാൻ മറ്റൊന്നു കൂടി കൊണ്ടുവന്നിട്ടുണ്ട്.
സമ്മാനം വേണ്ടെന്ന് ഞാൻ പറഞ്ഞതല്ലേ. നമുക്ക് വിവാഹത്തിന് ഒരുങ്ങണം.
എനിക്കറിയാം. ഇത് ചെറുതാണ്.
വേനൽക്കാല വസതിയുടെ താക്കോൽ.
ആറുമാസത്തിനുള്ളിൽ അത് ഔദ്യോഗികമായി നിൻ്റെയും കൂടിയാണ്.
അങ്ങനെ അല്ലായിരുന്നു എന്നല്ല.
നന്ദി.
ഇതാണ് ഏറ്റവും നല്ല സമ്മാനം.
നന്ദി.
പൂക്കളുമുണ്ടോ?
ഇല്ല, ഇവ നിനക്കല്ല.
ഇവ എൻ്റെ ഭാവി അമ്മായിയമ്മയ്ക്കാണ്.
ഞാൻ വിവാഹക്കാര്യത്തിൽ അവരുടെ മനസ്സുമാറ്റും.
ബെല്ലി, ആരാ ഈ വൈകിയ വേളയിൽ?
ജെറമയ.
ഹേയ് ലോറൽ.
ഞാനിവ നിങ്ങൾക്കായി കൊണ്ടുവന്നതാണ്. ഇത് ബെല്ലിയുടെ ജന്മദിനത്തിനുള്ളതാണ്.
അന്ന് നിങ്ങളാണല്ലോ ബുദ്ധിമുട്ട് മുഴുവൻ സഹിച്ചത്.
നന്ദി.
നമുക്കൊന്ന് സംസാരിച്ചാലോ എന്നും ഞാൻ കരുതി.
ശരി. ഞാനും നിങ്ങളോട് രണ്ടുപേരോടും സംസാരിക്കാനിരിക്കയായിരുന്നു.
ശരി, കൊള്ളാം. നമുക്ക് സംസാരിക്കാം. ആദ്യം എല്ലാവരും കെട്ടിപ്പിടിക്കൂ.
-ശരി. -വരൂ.
-ബെല്ലി, വരൂ. വാ. -ശരി.
-ശരി. ഓക്കേ. -ഇത് വളരെ നന്നായിരിക്കുന്നു.
ശരി, നമുക്ക് ഇരിക്കാം.
അപ്പോ തുടങ്ങാം.
നിങ്ങൾക്ക് ഈ വിവാഹം-- ഈ വിവാഹം നിങ്ങൾക്ക്--
നിങ്ങളെ സംബന്ധിച്ച് ഈ വിവാഹം ഒരു മോശം ആശയമാണ്.
പക്ഷേ, ബെല്ലി എൻ്റെ പെണ്ണാണ്.
ഞാൻ അവളുടേതും.
നിങ്ങളെ സംബന്ധിച്ച് ഞങ്ങൾക്ക് ഇതിനുള്ള പ്രായമായിട്ടില്ല,
പക്ഷേ ഞാൻ ലോകം എത്ര ക്രൂരമാകാമെന്ന് അറിയാത്ത പൊട്ടനൊന്നുമല്ല.
എൻ്റെ മമ്മ മരിച്ചപ്പോൾ, ഞാൻ ഇനി ഒരാൾക്കും സ്വന്തമാകില്ലെന്നു കരുതി,
എല്ലാം തകർന്നുകൊണ്ടിരുന്നപ്പോൾ,
ബെല്ലി എന്നെ പിടിച്ചുയർത്തി.
കഴിഞ്ഞ നാലു വർഷമായി ഞാനാണ് ഈ ലോകത്തിലെ ഏറ്റവും ഭാഗ്യമുള്ളയാൾ.
ഇനിയുള്ള ജീവിതം എനിക്ക് ബെല്ലിയോടൊപ്പം ജീവിക്കണം.
എനിക്കാ ജീവിതം ഇപ്പോൾ ആരംഭിക്കണം.
എൻ്റെ മമ്മ എപ്പോഴും പറയുമായിരുന്നു, കുടുംബമാണ് ഏറ്റവും പ്രധാനപ്പെട്ടതെന്ന്.
അവർ ഇത് ആഗ്രഹിച്ചിരിക്കും. നമ്മളെല്ലാവരും ഒരു കുടുംബമാകാൻ.
ജെറമയ, എന്നോടു ക്ഷമിക്കൂ.
നിൻ്റെ മമ്മ ആഗ്രഹിച്ചിരുന്നത് എന്താണെന്ന് ഒരുപക്ഷേ നമ്മൾ ഒരിക്കലും അറിയില്ല.
ഞാൻ നിങ്ങളെ സ്നേഹിക്കുന്നത് അറിയാമല്ലോ. നിങ്ങൾക്ക് ഏറ്റവും നല്ലതുവരണം.
അതുകൊണ്ടാണ് നിങ്ങൾ ചെയ്യുന്നതിനെ എനിക്ക് പിന്തുണയ്ക്കാനാകാത്തത്.
-മമ്മാ. -ബെല്ലി, മോളേ,
നിങ്ങളിരുവർക്കും ഇങ്ങനൊരു ബന്ധത്തിന് പക്വത വന്നിട്ടില്ല.
-ഒരു ജീവിതകാലത്തെപ്പറ്റിയാണ് പറയുന്നത്. -എനിക്ക് ബെല്ലിയുടെ കൂടെ ജീവിക്കണം.
എനിക്കതിൽ ഉറപ്പുനൽകാനാവും.
അങ്ങനെയാണ് നിനക്ക് പക്വതയില്ലെന്ന് എനിക്ക് മനസ്സിലാകുന്നത്.
ജെറമയ, ഇത് ഒരു നിമിഷത്തെ ഭ്രമം കൊണ്ട് തോന്നേണ്ടതല്ല.
വിവാഹം ഗൗരവമുള്ള കാര്യമാണ്.
അതേ, ഞങ്ങൾ ഗൗരവമായിത്തന്നെയാണ്. ജെർ ഇതുവരെപ്പറഞ്ഞത് മമ്മ കേട്ടില്ലേ?
ബെല്ലി, നിൻ്റെ സഹോദരൻ മരിച്ചുപോയേനേ.
അത് തീർച്ചയായും നിങ്ങളിൽ ഒരുപാട് വികാരങ്ങൾ ഉണർത്തി.
നോക്ക്, ഞാൻ നിങ്ങളോട് കാത്തിരിക്കാനാണ് പറയുന്നത്.
സ്കൂൾ കഴിയട്ടെ. അന്നും ഇതുപോലെ തോന്നുകയാണെങ്കിൽ, അപ്പോൾ ചെയ്യൂ.
ലോറൽ, എന്തായിത്.
നിങ്ങളെന്നെ എപ്പോഴും ഒരു മരുമകനായി ആഗ്രഹിച്ചിട്ടുണ്ട്.
ഇതുപോലല്ല മോനേ.
ക്ഷമിക്കൂ.
മമ്മ, നിങ്ങൾക്കിങ്ങനെ ഇതിൽ നിന്ന് മാറിപ്പോകാനാവില്ല.
എങ്ങനെ? നീയെന്നെ എങ്ങനെ ആ അവസ്ഥയിൽ കൊണ്ടെത്തിച്ചു?
അങ്ങനെ ജെറമയയോട് പറയാൻ?
ഞാനവനെ അങ്ങനെ വിഷമിപ്പിക്കാൻ ആഗ്രഹിച്ചെന്ന് കരുതുന്നുണ്ടോ?
എങ്കിൽ അവനെ വിഷമിപ്പിക്കാതെ.
എന്നെയും വിഷമിപ്പിക്കാതെ. ദയവായി, നിങ്ങൾ എന്തുകൊണ്ടാ ഇത് സമ്മതിക്കാത്തത്?
കാരണം നീ ഇപ്പോഴും കുട്ടിയാണ്. നിനക്ക് നിന്നെപ്പോലും ഇതുവരെ അറിയില്ല.
ആരോടൊപ്പമാണ് എന്നേക്കും ജീവിക്കേണ്ടതെന്ന് നീ എങ്ങനെ ഇപ്പോഴേ അറിയും?
ആരെ വേണമെന്ന് എനിക്കറിയാം, ഞാനവനെ വിവാഹം ചെയ്യുകയാണ്.
ബെല്ലി, നീയിത് തീരുമാനിച്ചാൽ തടയാനാകില്ല എന്നെനിക്കറിയാം.
പക്ഷേ ഞാനതിൻ്റെ ഭാഗമാകില്ലെന്ന് നീ അറിയണം.
ഞാൻ വിവാഹത്തിനുണ്ടാവില്ല!
എൻ്റെ കാര്യത്തിൽ അഭിപ്രായം പറയാനാകാത്തതുകൊണ്ടാണ് നിങ്ങൾക്കീ ദേഷ്യം.
-അത് നിങ്ങളെ വല്ലാതെ വിഷമിപ്പിക്കുന്നു! -ശരിയാണ്!
നീ ഇത്രവലിയ മണ്ടത്തരം ചെയ്യുന്നത് കണ്ട് ഞാൻ വല്ലാതെ വിഷമിക്കുന്നു!
ശരി! എങ്കിൽ ഞാനിറങ്ങുന്നു, പിന്നെ ഞാൻ ചെയ്യുന്നത് നിങ്ങൾക്ക് കാണേണ്ടല്ലോ!
-ബെല്ലി! -ജെർ, നമ്മൾ പോവുകയാണ്!
ബെല്ലി?
കോൺറാഡ്?
കോൺറാഡ്. എന്തായിത്?
ഹേയ്, നിങ്ങൾ വരുമെന്ന് എനിക്കറിയില്ലായിരുന്നു.
നിൽക്ക്. നീ കാലിഫോർണിയയിൽ പോയില്ലേ?
നിൽക്ക്, ഇത്രയും നേരം നീ ഇവിടെ ഉണ്ടായിരുന്നോ?
-ഞാൻ നിന്നെ വിളിച്ചിരുന്നെടോ. -സോറി, ഞാൻ…
ഞാൻ ഇതുവരെ തിരിച്ചുപോകാറായില്ല,
തുടർച്ചയായി ജോലി ചെയ്യുകയായിരുന്നു, കുറച്ചു നാൾ ഓഫ്ലൈൻ പോകാമെന്നു വച്ചു.
കൊള്ളാം, നിന്നെ കണ്ടത് നന്നായെടോ.
നിന്നെ കണ്ടതിലും സന്തോഷം.
നിങ്ങൾ വാരാന്ത്യത്തിനായി വന്നതാണോ?
സത്യത്തിൽ--
ഞാനിവിടെ കുറച്ചുനാൾ താമസിക്കാമെന്ന് ആലോചിക്കുകയായിരുന്നു.
വിവാഹപ്ലാനുകൾ ഇവിടുന്ന് ചെയ്യാൻ കൂടുതൽ എളുപ്പമായിരിക്കുമല്ലോ.
ശരി, വിവാഹം. അതേ. നിങ്ങളത് ചെയ്യാൻ പോവുകയാണല്ലേ?
അത് നടക്കും.
അപ്പോ, എന്താ, നിങ്ങൾ രണ്ടാളും ഒന്നിച്ചുണ്ടാകുമോ?
അല്ല, തിങ്കളാഴ്ച രാവിലെത്തന്നെ ജോലിക്ക് പോകണം.
ജോലിയോ?
അതേ, അവൻ നിൻ്റെ ഡാഡിൻ്റടുത്ത് ഇൻ്റേണാണ്.
-ആണോ? -അതേ.
-അവൻ അവിടെ പൊളിക്കുവാ.
അത് നമ്മൾ കരുതുന്നതുപോലെത്തന്നെ മുന്നോട്ട് പോകുന്നുണ്ട്.
ശരി.
നിൻ്റെ ക്ലിനിക്കിലെ ജോലി എപ്പോൾ തുടങ്ങും?
ഉടൻ. എനിക്ക്…
തിരിച്ചു പോകാനുള്ള ഫ്ലൈറ്റ് ബുക്ക് ചെയ്യുകയും മറ്റും വേണം.
കൊള്ളാം.
നിനക്ക് ഒരു മിനിറ്റ് നേരമൂണ്ടെങ്കിൽ കുറച്ച് കാര്യം സംസാരിക്കണമായിരുന്നു.
ശരി, പക്ഷേ ഞാൻ ഓടാൻ പോവുകയായിരുന്നു, വന്നിട്ട് സംസാരിക്കാം, ഓക്കേ?
ശരി.
ശരി. നിങ്ങളെ കണ്ടതിൽ സന്തോഷം.
എന്തോന്നിത്!
അതെന്തായിരുന്നു?
ഞാൻ… ഇവിടെ നിൽക്കണോ?
വേണം, പിന്നെന്താ?
അവൻ ഉടനേ പോകുമല്ലോ.
ശരിയാ, പക്ഷേ അവന് ഒറ്റയ്ക്കിരിക്കണമെന്നുണ്ടാകും.
അവൻ്റെ സ്വഭാവത്തിന് അവനിവിടെ നിൽക്കുന്നതിൽ എന്തോ വലിയ രഹസ്യമുണ്ട്.
കോൺറാഡ് എന്തിനാ എന്തെങ്കിലും ചെയ്യുന്നതെന്ന് ആർക്കറിയാം.
ഞാൻ നിൻ്റെകൂടെ ബോസ്റ്റണിൽ വരാം.
ശരി. ഡാഡ് അതിഷ്ടപ്പെട്ടേനേ.
എനിക്ക് ഒരു വിഡ്ഢിയെപ്പോലെ തോന്നുന്നു… ഞാൻ വീട്ടിലേക്ക് തിരിച്ചുപോയാലോ എന്നാണ്.
ബെല്ലി, ഹേയ്…
നിനക്കവിടെ ബുദ്ധിമുട്ടായിരുന്നു.
കൂടാതെ, നീയിപ്പോൾ വീട്ടിൽ പോയാൽ, നിൻ്റെ മമ്മ പറഞ്ഞതാണ് ശരിയെന്ന് വരും.
ഇല്ല, എനിക്കു മനസ്സിലായി.
ഞാൻ ഡാഡിൻ്റെ കൂടെപ്പോയി നിൽക്കാം.
പക്ഷേ പുള്ളി എൻ്റെ മമ്മ പറയുന്നതേ ശ്രദ്ധിക്കൂ,
അതുകൊണ്ട് ചിലപ്പോൾ എന്നെ താമസിക്കാൻ അനുവദിക്കുകപോലുമില്ല.
നീ ഇവിടെ നിന്നാൽ മതി.
വിവാഹക്കാര്യങ്ങൾ ഒരുമിച്ച് പ്ലാൻ ചെയ്യാൻ അതാണെളുപ്പം,
ഞാൻ കഴിയുന്നത്ര വരാം. നീ അടുത്തായിരിക്കുകയും ചെയ്യും.
അപ്പോ നമുക്ക് വേനൽ കസിൻസിൽ ചെലവഴിക്കുകയും ചെയ്യാം.
അതായത്, വാരാന്ത്യങ്ങൾ വേനലായി കൂട്ടാം.
അതേ. അത് കൊള്ളാം.
ഹേയ്.
ഹേയ്. നീ ഇപ്പോഴും കിഴക്കുദിക്കിൽ ഒളിച്ചിരിക്കയാണോ?
തത്കാലം അതേ.
ഉടൻ തിരിച്ചുവരും.
കാര്യങ്ങൾ അത്ര മെച്ചമാണോ?
എൻ്റെ സഹോദരനും ഭാവിവധുവും കയറിവന്നു, അവരിവിടെ നിൽക്കുകയാണ്.
അവർ വിവാഹിതരാകുന്നു എന്നത് വിചിത്രമായിത്തന്നെ തോന്നുന്നു.
അവർക്ക് ജനിച്ചപ്പോൾ മുതൽ പരസ്പരം അറിയാം,
അപ്പോൾ അത് അസാദ്ധ്യമൊന്നുമല്ല.
എന്തേലുമാകട്ടെ. ഞാൻ നിൻ്റെ മുൻ കാമുകിയെയും സഹോദരനെയും പറ്റി സംസാരിക്കാൻ വിളിച്ചതല്ല.
ഞാൻ വിളിച്ചത് നിനക്ക് ഗാർത്തിലെ ജോലി ശരിയായി എന്നു പറയാനാണ്.
-ശരിക്കും? -അതേ.
അപ്പോ, നീ തിരിച്ചുവരുന്നത് അറിയിക്ക്. നീ എനിക്കൊരു ഡ്രിങ്ക് കടമുണ്ട്.
ശരി, സമ്മതിച്ചു.
-ഹേയ്. -ഹേയ്.
-ശരിക്ക് ഓടിയോ? -ഉവ്വ്.
ഇപ്പോ തിരമാലകൾ നന്നായിരിക്കും. വരുന്നോ?
എനിക്ക് കുറച്ച് കാര്യങ്ങൾ ചെയ്യാനുണ്ട്.
എന്താണെടോ. നീ ഞാൻ വിളിച്ചാൽ എടുക്കില്ല.
അഞ്ചുമിനിറ്റ് എൻ്റെ കൂടെ ചെലവഴിക്കാനും വയ്യേ?
അല്ല. സോറി.
നമുക്കത് ചെയ്യാം. ഞാനെൻ്റെ വെറ്റ് സ്യൂട്ട് എടുക്കട്ടെ, ഓക്കേ?
ശരി.
അപ്പോ എന്തൊക്കെയാ വിവാഹത്തിൻ്റെ കാര്യങ്ങൾ?
ലോറൽ ദേഷ്യത്തിലാണ്.
ബെല്ലിയും അവരും തമ്മിൽ ഉഗ്രൻ അടിനടന്നു.
അയ്യോ.
അതേ.
അവർ സമ്മതിക്കും. തീർച്ച.
അപ്പോ നീയെൻ്റെ പ്രധാന തോഴനായിരിക്കുമോ അതോ ഇല്ലേ?
സഹ-പ്രധാന തോഴൻ. ഞാൻ സ്റ്റീവനും വാക്കു കൊടുത്തു.
കൊള്ളാം, സത്യമാണോ?
ഡാഡ് ഇതെപ്പറ്റി എന്തു പറയുന്നു?
ഡാഡിൻ്റെ അഭിപ്രായം നീ എന്നുമുതലാ പരിഗണിച്ചു തുടങ്ങിയത്?
ഞാൻ പറഞ്ഞത് ഡാഡും ലോറലും പരസ്പരം നോക്കിയാൽ കീരിയും പാമ്പുമാണെന്നാ.
അപ്പോ, അവർക്ക് അഭിപ്രായസമന്വയം ഉണ്ടായാൽ, പിന്നെ…
പിന്നെ എന്ത്?
അവർ പറയുന്നതിൽ കാര്യമുണ്ടാകും.
അതായത്, നിങ്ങൾ ഇപ്പോളും കോളേജിൽ ആണല്ലോ.
അതെപ്പറ്റി ആലോചിക്കുമ്പോൾ വിഡ്ഢിത്തമായി തോന്നും.
ജെർ, എന്നോട് ക്ഷമിക്ക്, ഞാൻ--
ഇല്ല, കുഴപ്പമില്ല.
എൻ്റെ വിവാഹത്തിന് സന്തോഷമഭിനയിച്ച് നീ കൂടെ നിൽക്കുന്നതിൽ എനിക്ക് താത്പര്യമില്ല.
ജെർ, ഞാൻ--
ഹേയ്, അത് എങ്ങനെയുണ്ടായിരുന്നു?
മോശം.
എന്താ? എന്തുപറ്റി?
നമ്മൾ വിവാഹം കഴിക്കുന്നത് അവന് "വിഡ്ഢിത്തമായി" തോന്നുന്നെന്ന്.
എന്താ? അവനെന്തിനങ്ങനെ പറയണം?
അവനെന്തിനാ ഇത്ര കാര്യമാക്കുന്നത്? അവൻ്റെ പ്രശ്നമെന്താണ്?
എനിക്കറിയില്ല.
ഒരു കാര്യം പറയട്ടേ? അവൻ ചിന്തിക്കുന്നത് നമ്മൾ വെറും രണ്ട് പിള്ളേരാണെന്നാ,
അവനാണെങ്കിൽ സ്റ്റാൻഫഡ് മെഡിക്കൽ സ്കൂളിൽ പഠിക്കുന്ന ഒരു മുതിർന്നവനും.
അതേ, എന്തേലുമാകട്ടെ. അവൻ പോകാൻ പറ.
ഞാൻ കുളിക്കട്ടെ.
എന്നിട്ട് നമുക്ക് ചില കാര്യങ്ങൾ ചെയ്യാനുണ്ട്. ഓക്കേ?
ഓക്കേ.
ഞാൻ ബൈ പറയാതെ ഫിലിയിൽ നിന്ന് വന്നതിൽ സോറി.
പക്ഷേ പക്ഷേ എന്തൊക്കെയായാലും
എന്നെ അൾത്താരയിലേക്ക് നടത്താൻ നിങ്ങൾ വരുമെന്ന് കരുതുന്നു.
ഹേയ്, ജെർ എവിടെ?
കുളിക്കുന്നു. ഞങ്ങളുടെ കാര്യം വിഡ്ഢിത്തമാണെന്ന് നീ പറഞ്ഞെന്നു കേട്ടു.
ബെല്ലി, ഞാനങ്ങനെയല്ല ഉദ്ദേശിച്ചത്.
ശരി. കുഴപ്പമില്ല കോൺറാഡ്.
-വരുന്നു! -സോറി. അവൾ പോയെന്നോ?
-അപ്പോ നീ കേട്ടോ? -കേട്ടൂ, നിന്നിൽ നിന്നല്ലെന്നു മാത്രം.
ഞാൻ അവളയച്ച ഒരു മെസ്സേജിൽ നിന്നാണതറിഞ്ഞത്.
ബെല്ലി ഓടിപ്പോയതല്ല. അവൾ കസിൻസിൽ സുഖമായിരിക്കുന്നു.
അപ്പോ, എന്താ ശരിക്കും സംഭവിച്ചത്?
അവൾ പറഞ്ഞു, എനിക്കിഷ്ടമായാലും ഇല്ലെങ്കിലും വിവാഹം നടക്കുമെന്ന്, അപ്പോ ഞാൻ…
പറഞ്ഞു ഞാൻ ഉണ്ടാവില്ലെന്ന്.
-നീ എന്താണെന്ന്? -അപ്പോൾ അവൾ പോയി.
ദൈവമേ, ലോറൽ! അവൾ കാര്യമായിട്ടാനെന്ന് ഞാൻ പറഞ്ഞു!
അവർ തീരുമാനിച്ചു കഴിഞ്ഞാൽ, പിന്നവരെ തടയാനാവില്ലെന്ന് ഞാൻ പറഞ്ഞു!
അവളെ ഭീഷണിപ്പെടുത്തുന്നതാണ് വഴിയെന്ന് നീ കരുതി--
അതൊരു ഭീഷണി അല്ലായിരുന്നു!
നീ പറഞ്ഞത് ശരിയാണ് കേട്ടോ? അവളിത് ചെയ്യാൻ തീരുമാനിച്ചാൽ,
എനിക്കവളെ തടയാനാവില്ല. പക്ഷേ എനിക്കവിടെ പോകാനും പറ്റില്ല!
നിനക്ക് നിൻ്റെ മകളുടെ വിവാഹം കാണേണ്ടെന്നോ?
തീർച്ചയായും വേണ്ട!
എനിക്കിതൊന്നും വേണ്ട!
എനിക്ക് മറ്റെന്തു ചെയ്യണം എന്നറിയില്ല.
അവൾ സ്വന്തം ജീവിതം നശിപ്പിക്കുകയല്ല എന്നു ഭാവിച്ച് ചിരിച്ചുകൊണ്ടിരിക്കാനാവില്ല.
പക്ഷേ അത് അവളുടെ ജീവിതമാണ്.
അവൾ തെറ്റുകൾ വരുത്തും.
പക്ഷേ അത് അവളുടെ തെറ്റുകളാണ്.
അവർ വളരെ ചെറുപ്പമാണ്. നമ്മളും അങ്ങനെയായിരുന്നു--
-അതാണ് ഞാൻ പറയാൻ-- -വേണ്ട. ഞാൻ പൂർത്തിയാക്കട്ടെ.
അവർ ചേരുന്ന ജോടികളാണ്.
എന്നെ വിവാഹം കഴിച്ചത് ജീവിതത്തിലെ ഏറ്റവും വലിയ തെറ്റായി കാണുന്നതും എനിക്കറിയാം.
പക്ഷേ അവർ നമ്മളല്ല.
ഒരുപക്ഷേ നമ്മൾ രണ്ടാളുമാകും തെറ്റുചെയ്യുന്നത്.
ജോൺ…
ഞാൻ അങ്ങനെ കരുതുന്നെന്നാണോ നീ ചിന്തിക്കുന്നത്?
നിന്നെ വിവാഹം കഴിച്ചത്?
നീയത് വളരെ വ്യക്തമാക്കിക്കഴിഞ്ഞു.
നിന്നെ വിവാഹം കഴിച്ചതല്ല തെറ്റ്.
അത്ര ചെറിയ പ്രായത്തിൽ ചെയ്തതാണ്.
അത്ര ചെറുപ്പത്തിൽ കുട്ടികൾ ഉണ്ടായത്.
ആരുടെയോ ഭാര്യയായി, അമ്മയായി,
എനിക്ക് ഞാനാരാണെന്നുപോലും അറിയുന്നതിനു മുമ്പ്.
എന്നെ എനിക്കു നഷ്ടമായി.
നീ കരുതുന്നത് ഞാനതിന് നിന്നെ കുറ്റപ്പെടുത്തുന്നു എന്നാണ്, പക്ഷേ അല്ല.
ഞാൻ എന്നെയാണ് കുറ്റപ്പെടുത്തിയത്.
അവൾക്കങ്ങനെ സംഭവിക്കാൻ എനിക്ക് താത്പര്യമില്ല.
എനിക്ക് മനസ്സിലാകും.
പക്ഷേ നീ മനസ്സിലാക്കണം.
ഈ വിവാഹം നടക്കുമെങ്കിൽ,
ഞാനവിടെ ഉണ്ടാകും.
എനിക്കറിയാം.
ഹേയ് ജെറമയ.
-ഹേയ്. -ഹേയ്.
നീ മനസ്സിലാക്കണം, ഞാൻ കരുതുന്നത്…
നീയൊരു വിഡ്ഢിയാണെന്നാണ്.
-എന്തൊരു വിഡ്ഢിത്തം! -എന്തൊരു വലിയ വിഡ്ഢിത്തം!
-ഏറ്റവും വലിയ വിഡ്ഡിത്തമാണിത്. -വിഡ്ഢിത്തം!
-ഇത് വിഡ്ഢിത്തമാണ്! -എൻ്റെ ദൈവമേ.
നിൽക്ക്. അവൻ എങ്ങനെയാ അത് പറഞ്ഞത്?
"അതെപ്പറ്റി ആലോചിക്കുമ്പോൾ, വിഡ്ഢിത്തമായി തോന്നുന്നു.
അത് വിഡ്ഢിത്തമാണ്."
"ഒരു നിമിഷം കോണി. ഞാനതൊന്ന് ആലോചിക്കട്ടെ, ഇത് വിഡ്ഢിത്തമാണ്."
അത് വിഡ്ഢിത്തമാണ്.
ഹേയ്! സിനിമ കാണാം!
പോകുന്ന വിമാനം തെരഞ്ഞെടുത്തു വാങ്ങൽ ഉറപ്പിച്ചു.
ആഹാ. ഇതാരാ ഈ ഒരുങ്ങിവന്നിരിക്കുന്നത്.
നീയെന്താ ഇവിടെ ചെയ്യുന്നത്?
നിന്നെപ്പോലെത്തന്നെ. ഒരു മണ്ടനെപ്പോലെ ഞായറാഴ്ച ജോലി ചെയ്യുന്നു.
ഞാനെൻ്റെ ലാപ്ടോപ്പ് ഇവിടെ വച്ചിട്ടു പോയി.
വിഡ്ഢിയല്ല.
ശരി, ആഡം എന്നോട് സ്റ്റാർകാഡെക്സിൻ്റെ ഒരു കോമ്പറ്റീറ്റിവ് അനാലിസിസ്
തിങ്കളാഴ്ചയ്ക്കു മുമ്പ് നോക്കാൻ പറഞ്ഞു, അപ്പോ…
ഞാനും.
സോറി. ഞാൻ കരുതി നീയിന്ന് അവധിയാണെന്ന്.
ഇവർ ഇതും കൊണ്ട് അടുത്ത റൗണ്ടിലേക്ക് പോകുന്നു എന്ന് വിശ്വസിക്കാനാവുന്നില്ല.
എൻ്റെ ദൈവമേ. ശരിയാണല്ലേ? അവിശ്വസനീയം.
ഇവരുടെ ബിസിനസ് മാതൃകയുടെ അടിസ്ഥാനം എന്താണ്?
എൻ.എഫ്.ടി തരംഗത്തിൽ സവാരി ചെയ്യുക, അത് തീരുന്നത് വരെ?
തീരുന്നത് വരെയോ? അത് അല്ലെങ്കിലേ കഴിയാറായി.
ട്രെൻഡ് അടിസ്ഥാനമാക്കിയുള്ള ഇൻ്റർഫേസുകൾ ഒന്ന് തിളങ്ങും, അതുപോലെത്തന്നെ മായും.
ശരിയാ. നല്ല ഉത്പന്നങ്ങൾ ഉണ്ടാക്കുന്ന കമ്പനികളിൽ വേണം ബ്രേക്കർ നിക്ഷേപിക്കാൻ.
-ശരിക്കും. -അതേ.
എന്തായാലും. നാളെക്കാണാം.
ശരി.
നീ പോകുന്നത് എനിക്കിഷ്ടമല്ല.
ഹേയ്, ഞാൻ ഇൻ്റേൺഷിപ്പ് വിടാം. അപ്പോ നമുക്ക് വേനൽ ഇവിടെ ചെലവഴിക്കാം.
ഹേയ്.
എന്നെ കളിയാക്കല്ലേ.
ഞാൻ കാര്യമായിട്ടാ.
അല്ല, സത്യമായിട്ടും. ഞാൻ പറയുന്നത്…
അഞ്ചു ദിവസത്തേക്ക് നിന്നോട് വിട പറയാൻ ഇത്ര പ്രയാസമാകുമെങ്കിൽ,
നീ അഞ്ചു മാസത്തേക്ക് പോകുമ്പോൾ ഞാൻ എന്തുചെയ്യും?
പാരീസിൻ്റെ കാര്യമാണോ?
-അതേ. -അതേ.
ഞാനാ തീരുമാനം എടുത്തത് വിവാഹനിശ്ചയത്തിനു മുമ്പാണ്.
അതേ.
ഇപ്പോ കാര്യങ്ങൾ വ്യത്യസ്തമാണ്.
കല്യാണം കഴിഞ്ഞാലുടൻ പിരിയുന്നതിൽ എനിക്ക് താത്പര്യമില്ല.
തീർച്ചയാണോ?
തീർത്തും.
നല്ലത്. നീ പോകുന്നത് എനിക്കും താത്പര്യമില്ലായിരുന്നു.
-അപ്പോ ഞാൻ പോകുന്നില്ല. -ശരി.
അടുത്തത്, എനിക്കീ മൂശേട്ട മുത്തച്ഛനൊപ്പം നിന്നെ വിട്ടിടു പോകാനും വയ്യ.
അത് കുഴപ്പമില്ല. അവൻ ഉടനേ പോകും.
ഞാൻ ദാന്നു പറയുമ്പോഴേക്കും തിരിച്ചുവരും. ഉറപ്പ്.
-അത് വേഗം പോകും. -അതേ.
ഞാൻ ആനുവൽ ഫണ്ടിനെ രാവിലെ വിളിക്കും.
റെഡ്ബേർഡ് കഴിഞ്ഞ സെമസ്റ്ററിൽ ചെയ്തപോലെ ഒരു ഫോൺ ബാങ്കിങ് ജോലി നോക്കാം.
ഞാനാ ജിആർഇ പ്രെപ് ബുക്കുകളും തുറക്കാം,
പിന്നെനിക്ക്, ഒരു വിവാഹം പൂർണ്ണമായും പ്ലാൻ ചെയ്യാനുമുണ്ട്.
അതേ, അതുമുണ്ട്.
ഐ ലവ് യു.
ബൈ.
എന്താ?
-ഹേയ്. -ഞാൻ ന്യൂയോർക്കിൽ പോകാനുള്ള തിരക്കിലാണ്.
ഞാൻ നിന്നെ വിളിക്കുന്നത് ഇഷ്ടമല്ലെന്നറിയാം.
എന്നിട്ടും നീയെന്നെ വിളിക്കുന്നു.
ഞാൻ സലൂണിൻ്റെ കണക്കുകൾ ഒന്നുകൂടി നോക്കി.
ശരി. അതിനൊന്നും ഒരു കുഴപ്പവുമില്ല.
ഒരു കുഴപ്പവുമില്ല. അവർ സലൂൺ വാടകക്കെട്ടിടം ഒഴിഞ്ഞു.
ഇനി സ്വന്തമായി കണക്കെല്ലാം എഴുതി സൂക്ഷിക്കാൻ പോവുകയാണ്.
ഈ ബിസിനസ്സ് ലോൺ ശരിയായാലുടൻ,
വീട്ടിൽ വച്ച് മുടിമുറിക്കലൊക്കെ തുടങ്ങാം.
ശരി, പക്ഷേ അതാണ് പ്രശ്നം ടെയ്‌ലർ. ഒരു ബാങ്കും നിൻ്റെ മമ്മയ്ക്ക് ലോൺ നൽകില്ല.
കേട്ടോ? ഞാൻ…
എനിക്ക് സ്കോട്ടിനെ അത്ര വിശ്വാസം ഇല്ലായിരുന്നു. അപ്പോ ഞാനൊന്നു പരിശോധിച്ചു.
അയാൾ ലുസിൻഡയുടെ പേരിൽ നാലഞ്ച് ലോണുകൾ എടുത്തിട്ടുണ്ട്.
-നാശം. -അതേ.
നോക്ക്, ഞാൻ നിനക്ക് വിശദവിവരങ്ങൾ അയക്കാം, ഓക്കേ?
സത്യത്തിൽ, നിൻ്റെ മമ്മയ്ക്ക് ഏതെങ്കിലും ബിസിനസ് ആരംഭിക്കണമെങ്കിൽ,
ഈ മാസം അവസാനത്തോടെ പതിനായിരം അടയ്ക്കണം.
എൻ്റെ ദൈവമേ.
ഇതവരെ തകർക്കും.
എനിക്കറിയാം.
നോക്ക്, പകുതിപ്പൈസ ഞാൻ തരാം.
എന്താ?
അതെന്തിനാ?
ഞാൻ നിൻ്റെ കാമുകിയോ സഹായമഭ്യർത്ഥിച്ചു വന്നവളോ അല്ല.
ടെയ്‌ലർ, എനിക്ക് സഹായിക്കണമെന്നുണ്ട്.
വേണ്ട. ഞാനിത് നോക്കിക്കോളാം.
എൻ്റെ മമ്മ ഡെബ് ബോളിന് ഈ ഉടുപ്പ് വാങ്ങിത്തന്ന് അത്ഭുതപ്പെടുത്തി.
ആ നിമിഷം വരെ മമ്മ എന്നെ അത്ര അറിഞ്ഞിരുന്നു സ്നേഹിച്ചിരുന്നു എന്നെനിക്ക് തോന്നിയില്ല.
എനിക്ക് ഇതിഷ്ടപ്പെട്ടു!
നീ കിടക്ക വലുത് വാങ്ങുന്നു എന്നാണല്ലോ പറഞ്ഞത്.
മുറി മുഴുവൻ പുനഃക്രമീകരിക്കുന്നു എന്ന് പറഞ്ഞില്ലല്ലോ. ഇത് കുറച്ച് കൂടിപ്പോയി.
ലോർ, നിനക്ക് ഇഷ്ടമായാലും ഇല്ലെങ്കിലും, നമ്മുടെ മോൾ വലുതാവുകയാണ്.
വലിയ പെൺകുട്ടികൾക്ക് വലിയ കിടക്കയും വലിയ മുറിയും വേണം. അല്ലേ ബെല്ലി?
ചെക്കന്മാർക്കോ?
ആ നാറുന്ന, ബഹളം വയ്ക്കുന്ന ചെക്കന്മാരുടെ കൂടെ നീ എന്തിന് മുറി പങ്കുവയ്ക്കണം.
ഇതാണിനി നിൻ്റെ മുറി.
നിനക്ക് വാൾ പേപ്പർ ഇഷ്ടമായോ? ഇത് പാരീസിൽ നിന്ന് വരുത്തിച്ചതാണ്.
ഇത് നിനക്ക് ഇഷ്ടപ്പെട്ട നിറമാണ്.
ഇത്രവേഗം ബെല്ലി ഒറ്റയ്ക്ക് കിടക്കണോ എന്നെനിക്ക് സംശയമുണ്ട്.
അത് കുഴപ്പമില്ല. നമ്മുടെ മോൾ മിടുക്കിയാണ്. ചാടിക്കയറ്.
"നന്ദി" പറയൂ.
നന്ദി സുസേന.
സന്തോഷം മോളേ.
ബെല്ലി.
കോൺ, കതകിൽ മുട്ട്.
ഒന്നുകൂടി മുട്ട്!
നിനക്ക് ഇനി ഒഴിക്കുന്നത് നിർത്തുകയാണ് ഞാൻ ചെയ്യേണ്ടത്.
മമ്മാ.
ഹായ് ബീൻ.
എനിക്ക് ഒറ്റയ്ക്ക് ഉറങ്ങേണ്ട.
ശരി മോളേ. വാ ബീൻ.
നീയിത് മുഴുവൻ ഞാനില്ലാതെ വൃത്തിയാക്കിയോ?
അതേ. അത് ചെയ്യണമായിരുന്നു.
ഇൻസ്പെക്ടർ നാളെ നിങ്ങളുടെ ലൈസൻസിന് അനുമതി നൽകാൻ വരും.
നന്ദി മോളേ. പക്ഷേ…
ഞാൻ പാക്കിങ് പൂർത്തിയാക്കാൻ സഹായിക്കാം.
ഞാനിനി ന്യൂയോർക്കിന് പോകുന്നില്ല.
എന്താ?
ഞാനിവിടെ നിന്ന് ഈ സലൂൺ നടത്താൻ നിങ്ങളെ സഹായിക്കാൻ പോകുന്നു.
ടെയ്, ഭ്രാന്ത് പറയരുത്. എനിക്കിത് സ്വയം ചെയ്യാനാവും.
-വേണ്ട-- -ഇല്ല, നീ പോകണം,
ന്യൂയോർക്കിലെ ജോലി ചെയ്യണം.
ഞാനെൻ്റെ ഇൻ്റേൺഷിപ്പിനെ വിളിച്ചിരുന്നു, ഞാൻ വരുന്നില്ല എന്നു പറഞ്ഞു.
നമ്മുടെ പകുതി കടം എൻ്റെ വാടക കൊണ്ട് വീട്ടിയിട്ടുണ്ട്.
അത് നമ്മുടെ കടമല്ലായിരുന്നു. എൻ്റേതായിരുന്നു.
എൻ്റെ പ്രശ്നം. ഞാനുണ്ടാക്കിയ പ്രശ്നം.
നോക്ക്, നമുക്ക് പണം വേണമായിരുന്നു, അത് ഇവിടെത്തന്നെ ഉണ്ടായിരുന്നു.
അത് തുണി അലക്കാൻ കൊടുക്കാനും കോഫി വാങ്ങാനുമായിരുന്നു.
ഞാനെന്തിന് ന്യൂയോർക്ക് നഗരത്തിൽ വാടകയും നൽകി ശമ്പളമില്ലാത്ത ജോലി ചെയ്യണം?
നിർത്ത്! നീ പോകുന്നുണ്ട്. ഞാനവരെ വിളിക്കട്ടെ.
-എൻ്റെ ഫോൺ എവിടെ? -മമ്മാ. അത് ചെയ്തുകഴിഞ്ഞു.
-നീ ആദ്യം എന്നോട് സംസാരിക്കണമായിരുന്നു. -നിങ്ങൾ വേണ്ടെന്ന് പറയുമെന്നറിയാരുന്നു.
നിങ്ങൾ എപ്പോഴും പറയും പോലെ. നമ്മൾ ജുവൽ പെണ്ണുങ്ങൾ, നമ്മൾ ഒരുമിച്ചു നിൽക്കണം.
ഞാനുണ്ട് കൂടെ.
പക്ഷേ ഞാനാണ് മമ്മ.
ഈ ചുവര് പെയിൻ്റ് ചെയ്യുന്നതിനെപ്പറ്റി എന്തുപറയുന്നു?
പിങ്ക് ആയാലോ? അല്ലെങ്കിൽ നമുക്ക് വാൾ പേപ്പർ ഒട്ടിക്കാം.
അത് നന്നായിരിക്കും.
ഞാൻ പണം തിരിച്ചുതരാം ടേയ്.
ഓരോ രൂപയും. ഉറപ്പ്.
-ഐ ലവ് യു. -എനിക്കറിയാം മമ്മ.
ഒന്ന് വിളിക്കൂ, ഒരു കാര്യം പറയാനുണ്ട്!
നീ എവിടെയാ? ഞാൻ കോണിയോട് സംസാരിച്ചു, അവൻ തോഴനായിട്ട് വരും!
കോൺറാഡ്!
ഹേയ്.
ജെറിന് തോഴനായി ഒരാൾ കൂടിയുണ്ടെന്നറിഞ്ഞു.
അതേ, സ്റ്റീവനെ മാത്രം ബാച്ചിലർ പാർട്ടി പ്ലാൻ ചെയ്യാൻ വിടാനാവില്ല.
ജീവനുകൾ നഷ്ടപ്പെടാം.
ജയിലിലും ആയേക്കാം. എനിക്ക് തൽക്കാലം മരിക്കാൻ ആഗ്രഹമില്ല.
ശരി. നന്ദി.
ശരി, നിനക്കൊരു വിഡ്ഢിത്തം നിറഞ്ഞ സ്വാഗതം.
പിന്നെ…
ഒരു കാര്യം കൂടി,
അത്… നിങ്ങൾ രണ്ടാളും നല്ല ചേർച്ചയാണ്.
നിങ്ങൾ ഒരാളൊരാളെ വളരെയധികം സന്തോഷിപ്പിക്കുന്നു എന്നത് വ്യക്തമാണ്.
നിൻ്റെ പിന്തുണ കിട്ടുന്നത് വലിയ കാര്യമാണ്.
ജെറിനും എനിക്കും.
എനിക്ക് കടയിൽ പോകണം. നിനക്ക് വല്ലതും വേണോ?
-വേണ്ട. കുഴപ്പമില്ല. -ശരി.
ഇവ ഡർട്ട് ബോംബ്സ് ആണോ?
നീയിപ്പോൾ ബേക്ക് ചെയ്യാറുണ്ടോ?
പ്രത്യേകാവസരങ്ങളിൽ മാത്രം.
വൈകിയ പിറന്നാൾ ആശംസകൾ ബെല്ലി.
നീ ഓർത്തോ?
ഞാൻ എപ്പോഴും ഓർക്കും.
-നന്ദി! -തീർച്ചയായും.
ഞാൻ എന്താണീ ചെയ്തത്?
ഉപശീർഷകം വിവർത്തനംചെയ്തത് ശ്രീദേവി പിള്ള